[{"text_idx": "#000003", "text": "Ymchwil ar iechyd meddwl pobl ifanc yn gobeithio atal plant rhag \u2018disgyn drwy\u2019r bwlch\u2019"}, {"text_idx": "#000004", "text": "Mae academydd o Brifysgol Caerdydd yn ymchwilio i sut y gellid cefnogi\u2019n well y bobl ifanc hynny sydd mewn perygl o ddatblygu cyflyrau iechyd meddwl."}, {"text_idx": "#000005", "text": "Mae mwy na hanner holl faterion iechyd meddwl ymhlith pobl ifanc yn digwydd erbyn eu bod yn 14 oed, ond mewn llawer o achosion, gellid estyn cymorth i bobl ifanc cyn bod angen gofal arbenigol arnyn nhw."}, {"text_idx": "#000006", "text": "Mae ymyrraeth gynnar ac effeithiol yn allweddol i helpu pobl ifanc sydd mewn perygl o ddatblygu cyflyrau iechyd meddwl \u2013 ond sut beth yw ymyrraeth effeithiol?"}, {"text_idx": "#000008", "text": "Dyma a ddywedodd Dr Roberts yn Ysgol y Gwyddorau Cymdeithasol: \u201cMae tua 19% o\u2019r glasoed yng Nghymru yn rhoi gwybod bod ganddyn nhw symptomau uwch o ran pryder ac iselder, a thybir bod y ffigur hwn wedi cynyddu ers pandemig COVID-19, felly rydyn ni\u2019n gwybod bod iechyd meddwl yn flaenoriaeth go iawn."}, {"text_idx": "#000009", "text": "\u201cMae\u2019r prosiect hwn yn ceisio llenwi bwlch pan fydd pobl ifanc yn is na throthwy anhwylder iechyd meddwl y gellir ei ddiagnosio, ond serch hynny mae ganddyn nhw symptomau uwch.\u201d"}]